شەفەق نیوز/ ئومێد خۆشناو پارێزگار هەولێر،  داوای وازکردن بەش زوان کوردی لەزانکۆیەیل ئورومیە و مەهاباد ئیران کرد  جۊر ئەوەگ  بەش زوان فارسی لەزانکۆیەیل هەرێم کوردستان هەس.
پارێزگار هەولێر لە بەیاننامەیگ رەسییە ئاژانس شەفەق نیوز وت: ئومید خۆشناو و شاند یاوەرەگەی لە سەردانیکردنیان ئەرا ئیران سەرداین ناوچەی سەروەخوەی مەهاباد کردن و وەلایەن عارف خدرلۆ پارێزگار پێشوازی گەرمیگ لەلیکریا.
لەدیدارەگە کونسوڵ گشتی ئیران لەهەولێر نەسروڵڵا رەشنەوادی و شمارەیگ لەوەرپرسەیل هەرێم ئامادەبۊین و خدرلو وەشیوەی  گشتی باس لە مێژوو مەهاباد و ناوچەگە کرد لەرۊی کەلەپووری و هونەری و کەلتووری و گەشتوگوزاری و رووشنایی خستەبان گرفتەیل پیشەسازی و ئابووری و بازرگانییەیل ناوچەگە.
وەگورەی بەیاننامەگە، پارێزگار هەولێر داوای وازکردن بەشەیل زوان کوردی لەزانکۆیل ئورمیە و مەهاباد کرد هەکاتی بەشەیل فارسی لەهەولێر پایتەخت و زانکۆیل هەرێم".
پارێزگار هەولێر خەڵات پێشکەش کونسوڵ گشتی ئیران لەهەولێر و نەسروڵڵا ڕەشنەوادی کونسوڵ گشتی ئیران لەهەولێر پارێزگاری و وەرپرسئیدارەیسەروەخوەی مەهاباد و پارێزگار شارەوانییەگە کرد.
